मौलाना आजाद विश्वविद्यालय एवं टाटा सामाजिक विज्ञान संस्थान, मुंबई के संयुक्त तत्वाधान में संचालित एवं टाटा ट्रस्ट द्वारा अनुदानित राष्ट्रीय विश्वविद्यालय विद्यार्थी कौशल विकास कार्यक्रम में विश्व महिला दिवस के अवसर पर एनयूएसएसडी के विद्यार्थियों ने नुक्कड़ नाटक की प्रस्तुति दी। ओर आमजन में जागरूकता फैलाने के लिए रैली का आयोजन किया गया। जिसके माध्यम से महिला सशक्तिकरण एवं वर्तमान पुरुष प्रधान समाज में समाज की सोच को परिवर्तन कर महिलाओं को बराबर अधिकार दिलाने एवं शिक्षा पर जोर दिया गया।इस कार्यक्रम के मुख्य अतिथि विश्वविद्यालय के कुलपति एवं पदमश्री डॉ. अख्तरुल वासे सर ने विद्यार्थियों की जमकर तारीफ की ओर कहा कि इस प्रकार के आयोजन से आमजन की मनोवृति मे परिवर्तन आयेगा। उन्होंने कई उदाहरणों के माध्यम से विद्यार्थियों को तालीम के साथ तहजीब की नसीहत दी।कार्यक्रम के अंत में एन.यू.एस.एस.डी. जोधपुर के वरिष्ठ कार्यक्रम अधिकारी राधेश्याम चौहान ने बताया की इस कार्यक्रम के तहत विद्यार्थियों को विभिन्न विषयों के अंतर्गत सामाजिक सरोकार ओर नेतृत्व विकास का कौशल सिखाया जा रहा है जिससे कि यह युवा देश के विकास में अपनी सकारात्मक भागीदारी निभा सके। उन्होंने इस प्रोग्राम को सफल बनाने का श्रेय ट्रैनर सरवर खान एवं सहायक कार्यक्रम अधिकारी ओम सिंह इंदा को दिया।